اینگیلتره پرمیر لیگ تیملریندن آرسنال‌دا اوینایان تورک فوتبال‌چی مسعود اؤزایل ایله بوسنی هرزگووین‌لی اویون‌چو سئاد کولاشیناجا بیچاق‌لی سالدیرییا باغلی دعوی‌ده سانیقلاردان آشلی سمیت، ۱۰ ایل حبس جزاسی آلدی.
لندنده گئچیریلن محکمه‌ده، قاضی، فوتبال‌چیلاردان ۲۰۰ مین ایسترلینگ دگرین‌ده‌کی ساعاتی چالماغا چالیشدیقلارینی اعتراف ائد‌ن ۳۰ یاشین‌داکی شبهه‌لی آشلی سمیتین دهشت وئریجی بیر سابقه‌سی اولدوغونو وورغولادی.
۳۸ آیری سابقه‌سی اولان و ۲۰سیندن حؤکم یئیه‌ن سالدیرقانا۱۰ ایل حبس جزاسی وئریلدی.
آیریجا شبهه‌لینین وئریله‌ن مادی زیان سببیله ۱۸۱ استرلینگ اؤد‌مه‌سینه حؤکم ائدیلدی.
سالدیرقانین اوغورلوق سببیله ۲۰۱۷.جی ایلده ۴۲ آی حبس جزاسینا محکوم ائدیلدیگی و فوتبال‌چیلاری سویماغا چالیشدیغی دؤورده شرط‌لی اولاراق سربست بوراخیلدیغی ایفاده ائدیلدی.
۲۶ یاشین‌داکی دیگر شبهه‌لی جوردن نورتوور حاقین‌دا قرار ایسه ایر‌لی بیر تاریخ‌ده وئریله‌جک.
اینگیلتره‌نین باشکندی لندنده ۲۵ جولایدا ماشیندا اولدوقلاری سیرادا موتورسیکلتلی ایکی ششخصین بیچاق‌لی سالدیری گیشریشیمی ایله قارشی قارشییا قالان مسعود اؤزایل و سئاد کولاشیناج، گوونلیک سببیله آرسنالین مؤوسوم باشین‌داکی لیگ اویونلارین‌دا کادرا آلینمامیشدی.
